Depresszió és az Omega-3 zsírsav hiánya között összefüggés van. Ezt Joseph Hibbeln lipidkutató vetette fel először 1995-ben. Hibbeln szerint a depressziós állapot tulajdonképpen a jótékony zsírsav hiányában rosszul működő agy működészavara, amit orvosolni lehet megfelelő Omega-3 bevitellel.
Egy másik kutatás is rámutatott az összefüggésre. Az orvosok észrevették, hogy minél súlyosabb a depresszió, annál alacsonyabb az adott beteg Omega-3 szintje. A kutatási eredményeket a statisztikák is alátámasztják. Azokban az országokban, ahol sok halat esznek, például Japánban, sokkal ritkábbak a depressziós esetek. Minél kevesebb halat fogyaszt az adott népesség, annál több depressziós beteg él közöttük.
Még a szülés utáni depresszióval is kapcsolatba hozták már az Omega-3 hiányát. A várandósság során a magzat saját szükségleteit az anyai szervezetből fedezte, így szülés után – megfelelő pótlás hiányában – az anyánál nagy fokú Omega-3 hiány jelentkezhet.